সিপিএম এখন কংগ্রেসের সঙ্গে জোট বেঁধে আগামী বছরের লোকসভা নির্বাচনের পথে পা বাড়ানোর সিদ্ধান্ত নিয়েছে। গতকাল বুধবার ছিল সিপিএমের পশ্চিমবঙ্গ রাজ্য কমিটির বিশেষ বৈঠক। বৈঠকে যোগ দিয়েছিলেন সিপিএমের কেন্দ্রীয় সাধারণ সম্পাদক সীতারাম ইয়েচুরি। বৈঠকে সংখ্যাগরিষ্ঠ সদস্যদের সমর্থনে কংগ্রেসের সঙ্গে জোটে যাওয়ার প্রস্তাব গৃহীত হয়। বৈঠকে সিপিএমের কয়েকজন কট্টরপন্থী নেতা জোটের বিপক্ষে অবস্থান নিয়েছিলেন। তবে সংখ্যাগরিষ্ঠরা ছিল জোটের পক্ষে।